Die jüdischi Orthodoxii het än eifachi Definition für  wär ä Jud isch: jede wo von erä Jüdin gebore worden isch und kai anderi Religion agnoh het oder wär sich gemäss em jüdische Gsetz, dr Halacha, zum Judedum bekehrt het. Das isch zwar nur ei mögligi Definition, aber die wo zur Ziit im Schdaat Israel Gsetz isch und si Uswirkig uf vili Aschbäkt vom Läbe dört het. Bi dr Gründig vo Israel isch dr leitend Gedanke gsi, ass Israel für jede Mensch, wo sich as Jud gseht, und siini nöggschde Aghörige söt e Heimet si. Dr Schdaat het sich denn au mit erä eidlige Erklärig zfriide gä. Im Lauf vo de Johr hai die orthodoxe israelische Bardeie es fertig brocht, ihri Definition vom Judsii im Gsetz zverankere.